Donderdagoggend: 31 Desember 2015 - Weather Forecasting for South Africa
Donderdagoggend: 31 Desember 2015
​Goeie môre almal: Hallo Kenya: Not much over Kenya this morning, a few cloudy patches in the south-west with may be an odd shower on the border with Uganda. Rest of the day, after a cool start, will become mostly warm and humid, with a small chance for a few showers or thundershowers in the south-west and one or two storms in the north-west. Have a great new year 2016!!
‘n Nigrini wat boer sowat 30km oos van Beaufort-Wes het gistermiddag sowat 20mm gekry en ek sien vanoggend daar was so ‘n klompie mm, drie Susters se kant toe. Die reën gister was weer in kolle en strepe soos wat dit nog die hele seisoen gaan sover. Met die Bolughoog wat in plek bly en deur niks versteur word nie kan ek nie sien dat daar meer as kolle en strepe reën sal wees nie. Miskien is sommige ouens gelukkig en kry weer ‘n storm vanmiddag maar die hoop is dat van die ander manne wat gister niks gekry het, vanmiddag ietsie sal kry, ek sê ietsie, want in meeste gevalle gaan dit 1-5mm wees, en as jy super gelukkig is kan daar ‘n super storm bokant jou plaas ontwikkel met meer reën. Die streek met die beste kans vir reën bly oor die sentrale en westelike dele van Namibië. Die goud geel lyn wys waar daar wolke is vanoggend en ook die dele wat daar ten minste ‘n kans is vir ‘n klompie hittestorms, wat beteken dat ek hier in die noorde van Gauteng ten minste 6mm moet kry om gelyk te breek met my 25 jaar minimum van +- 65mm(maand) in 2003. Die vuil groen lyn wat ek ingetrek het is waar die model ‘n kans gee vir ‘n bietjie reën, maar selfs die model is baie konserwatief met hoeveelhede, in meeste gevalle 1 to maksimum 10mm. Wat wel ‘n moontlikheid is, is dat die model selfs ‘n klompie storms sien tot op die Bolandse berge, maar dit kan ook net weerlig wees, en dan is dit moeilikhied, want weerlig slaan fynbos en plantasies aan te brand… en met die warm weer wat tans daar voorkom, is dit uiters gunstige toestande vir natuurlike vure om te ontstaan. Wees waaksaam en as jy ‘n besoeker is aan die streek, maak seker jy/sy doen nie iets dom om die deel van die land te verwoes nie.
Wel, dit is die einde van die jaar, uitgesluit September waar ek bo gemiddelde reën gekry het was dit ‘n droeë jaar, en sedert 1990 my droogste kalender jaar en ek gaan waarskynlik ook my minimum Desember reën aanteken in 25 jaar. Ja daar was enkele plekke soos Dullstroom wat sommer binne 24 uur meer reën gekry het as wat ek die hele maand gekry het, so ja daar sal altyd uitsonderings wees. Ongelukkig is Dullstroom een van die min plekke wat met n om tot bo die norm reën kan spog, maar dit is ook net dele van die distrik. Nou dat ek mense daarop wys dat dit in kolle en strepe reën kom van die boere wat groot plant reeds agter dat dele wat aangeplant is reën kry maar op dieselfde land is daar dele wat geen reën kry nie.
Nou wens ek almal ‘n fantastiese 2016 toe, mag dinge sommer vinnig verander en dat dit sommer lekker gaan begin reën, wel nie binnekort nie, maar ons het hoop (sien foto vir Australië) waar daar ‘n oostewind laag reën maak tot oor die sentrale dele van die land, gewoonlik bly die tropiese stelsels in die noorde van die land, maar soos 2 jaar terug gebeur het in Noord-Wes kan daar dalk net weer so ‘n oostewind laag by ons ook ontwikkel.
Poele water langs die N1 vir sowat 20km net buitekant (suidwes) Beaufort Wes vandag. Blykbaar gisteraand gereen. Vandag sit en kyk na mooi bui wat in die Nuweveldberge geval het in Karoo NP maar net enkele druppels by die ruskamp. Voorspoedige 2016 vir oom en die familie.
Ja, dit reën kolle en strepe, 'n Nigrini wat sowat 30km oos van BW boer het gister sowat 20mm gekry, niks in BW self nie. Sien die streep reën daar oor die suid Karoo teen die berge vannaand. Lekker vakansie hou, kom veilig terug, en voorspoed in 2016!!
Ek sien die rysmiere in die veld is besig om hulle neste te pleister. My gevoel sê dat dit beteken dat daar reën op pad is. Ek hoop ek is reg.
Baie dankie vir jou diens. Geseënde 2016 vir jou en jou familie!
Los hitte storms is wel in die prentjie, maar ek kan nog nie algemene goeie reën sien nie. Hoop die rysmiere is beter as die model!!!
Voorspoed in 2016!!